ฝันหวานพุ่งกระฉูด 10% ไทยเริงร่าการค้าชายแดนโตมโหฬาร
นายกมลินทร์ พินิจภูวดล ผู้อำนวยการสถาบันระหว่างประเทศเพื่อการค้าและพัฒนา (องค์การมหาชน) หรือ ไอทีดี เปิดเผยถึงการค้าชายแดนไทยปีนี้ว่า มีมูลค่ามากกว่า 700,000 ล้านบาท เติบโต 4% ซึ่งมีปัจจัยบวกจากภาวะเศรษฐกิจของประเทศเพื่อนบ้านที่ขยายตัวได้ดีขึ้น ทั้ง มาเลเซีย ลาว เมียนมา และกัมพูชา ทำให้ประชาชนในประเทศเหล่านี้มีความต้องการใช้สินค้าไทยมากขึ้น โดยเฉพาะสินค้าอุปโภค-บริโภค และสินค้าเกษตรต่างๆ ปี 62 ไอทีดีคาดการณ์ว่า การค้าชายแดนไทยน่าจะเติบโตได้ไม่ต่ำกว่า 4% จากความต้องการใช้สินค้าไทยที่มีเพิ่มสูงขึ้นต่อเนื่อง และมีความเป็นไปได้ว่าอาจจะเติบโตได้กว่า 10% หากรัฐสนับสนุนให้ประชาชนและผู้ประกอบการ โดยเฉพาะผู้ประกอบการเอสเอ็มอีในท้องถิ่นต่างๆ ผลิตสินค้าที่เป็นที่ต้องการของประชาชนในประเทศเพื่อนบ้านให้มากขึ้น ที่สำคัญรัฐต้องแก้ไขอุปสรรคทางการค้าระหว่างกันด้วย โดยเฉพาะการดำเนินการด้านเอกสารต่างๆ ที่ต้องทำแบบเบ็ดเสร็จในที่เดียว พร้อมอำนวยความสะดวกทางการค้าชายแดนให้มากขึ้น,ไอทีดีเห็นสัญญาณเชิงบวกที่ชี้ให้เห็นโอกาสการเติบโตอย่างชัดเจน สะท้อนจากตัวเลขการค้าชายแดนไทยช่วงเดือน ม.ค.-ส.ค.61 มีมูลค่ารวมกันกว่า 742,272 ล้านบาท เพิ่มขึ้น 4.33% เมื่อเทียบกับช่วงเดียวกันของปี 60 ทั้งการค้าชายแดนกับประเทศเพื่อนบ้าน 4 ประเทศ คือ มาเลเซีย เมียนมา ลาว และ กัมพูชา ซึ่งสวนทางกับการส่งออกไทยโดยรวมที่หดตัวลงถึง 0.16% เมื่อเทียบช่วงเดียวกันของปี 60 ไทยมีความได้เปรียบหลายด้าน หากรัฐใช้ประโยชน์จากข้อตกลงอาเซียนต่างๆให้เกิด ประโยชน์สูงสุด เชื่อว่าการค้าชายแดนไทยจะเติบโตได้มากกว่า 10% แน่นอน.
การค้าชายแดนไทยปีนี้ว่า มีมูลค่ามากกว่า 700,000 ล้านบาท เติบโต 4% ซึ่งมีปัจจัยบวกจากภาวะเศรษฐกิจของประเทศเพื่อนบ้านที่ขยายตัวได้ดีขึ้น
การค้าชายแดน,ไอทีดี,เอสเอ็มอี,สินค้าเกษตร,ชายแดนไทย